section_heading: 737-400
paragraph_text: Rad na dizajnu modela 737-400 je započeo 1985. kako bi popunio prazninu između modela 737-300 i 757-200 te bio konkurent Airbusu A320 i McDonnell Douglasu MD-80. U odnosu na prethodnika, duži je za 3,45 m te može prevoziti 168 putnika. Prototip ovog modela je proizveden 26. siječnja 1988. dok je prvi puta poletio 19. veljače iste godine. Zrakoplov je ušao u službu 15. rujna 1988. kada ga je prvi počeo koristiti Piedmont Airlines koji je naručio 25 aviona.